**printre stâncile colţuroase**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îmi voi permite într-o zi să mor

ca şi cum n-aş fi trăit niciodată

într-un univers construit din versuri

unde pot trăi fără împărtăşanie

căci pâinea din mine nu dospeşte

nici sângele nu umple fântânile cerului

doar o lumină cu marginile zimţate

se agaţă după gâtul infinitului

ca un cordon omblilcal legând

începutul de sfârşit

din puncte de vedere diferite

din drepte fără origine

mărginite la capete de iubire

mă voi naşte ca un copil curcubeu

printre stâncile colţuroase

crescute în venele tale

şi ca un fluture de o zi

vei îngădui să trăiesc în tine

ca şi cum moartea nu ar exista